హిమాయత్‌నగర్ మండలం (హైదరాబాదు జిల్లా)

హిమాయత్‌నగర్ మండలం, తెలంగాణ రాష్ట్రం, హైదరాబాదు జిల్లాకు చెందిన మండలం.

హిమాయత్‌నగర్ మండల ప్రాంతం తెలంగాణ రాష్ట్ర రాజధాని హైదరాబాదు మహానగరపాలక సంస్థ పరిధిలో ఉంది. ఏడవ నిజాం పెద్ద కుమారుడు హిమాయత్ అలీ ఖాన్ పేరుతో హిమాయత్‌నగర్ గా స్థిరపడింది. ఇది నారాయణగూడా, బషీర్‌బాగ్, హైదర్‌గూడా ప్రాంతాలకి సమీపంలో ఉంది.ఇది హైదరాబాదు రెవెన్యూ డివిజను పరిధిలో ఉంది. 2011 భారత జనగణన ప్రకారం, హిమాయత్ నగర్ మండల విస్తీర్ణం 6.92 చ.కి.మీ., జనాభా 108062.

 గణాంక వివరాలు 
హిమాయత్‌నగర్ 80% అక్షరాస్యతా రేటుతో తెలంగాణలో అత్యంత అక్షరాస్యత కలిగివున్న ప్రాంతంగా సర్వేలో నిర్ణయించబడింది.

 భౌగోళిక స్థానం 
హిమాయత్‌నగర్ హైదరాబాదుకు ఉత్తర భాగంలో ఉంది.

 చరిత్ర 
1960ల మధ్యకాంలో హిమాయత్‌నగర్ నివాస, వాణిజ్య ప్రాంతంగా అభివృద్ధి చెందింది.

 వాణిజ్య ప్రాంతం 
నగరంలోని ప్రముఖ వాణిజ్య కేంద్రాలలో హిమాయత్‌నగర్ ఒకటి. వివిధ వస్తువుల ప్రముఖ బ్రాండ్లుతో అనేక దుకాణాలు ఈ ప్రాంతంలో ఉండడంవల్ల ఈ ప్రాంతం ప్రముఖ వర్తక కేంద్రంగా ప్రసిద్ధిపొందింది. అలెక్స్, బ్లూఫాక్స్ వంటి ప్రముఖ హోటళ్ళు... పారడైజ్, కె.ఎఫ్.సి., మక్డోనాల్డ్ ప్రముఖ రెస్టారెంట్లు ఇక్కడ ఉన్నాయి.

 ఆసుపత్రులు 
 సత్య కిడ్నీ సెంటర్
 సాయి వాణి హాస్పిటల్
 విజయ డయాగ్నస్టిక్
 ఎ.కె.జె. ఛాతీ క్లినిక్

 రవాణా 
తెలంగాణ రాష్ట్ర రోడ్డు రవాణా సంస్థ ద్వారా హిమాయత్‌నగర్ నుండి నగరంలోని అన్ని ప్రాంతాలకు బస్సు రవాణా సదుపాయం ఉంది.

 ప్రధాన కార్యాలయాలు 
హిమాయత్‌నగర్లో తెలంగాణ రాష్ట్ర పర్యాటక అభివృద్ధి సంస్థ, తెలుగు అకాడమి వంటి ప్రభుత్వ సంస్థ కార్యాలయాలు ఉన్నాయి. తిరుమల తిరుపతి దేవస్థానంకు సంబంధించిన కార్యాలయం కూడా హిమాయత్‌నగర్లో ఉంది.

 మండలం లోని గ్రామాలు 

 రెవెన్యూ గ్రామాలు 
 బాగ్ లింగంపల్లి
 దాయిరా
 గగన్‌మహల్‌ 
హస్సానలీ గూడా

 మూలాలు 

 వెలుపలి లంకెలు 

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా